nl fr cs da da fr he en da da it de da he da nl da da da da da da da hbs_lat de da en nl da de da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg elsker cookies, og bliver aldrig træt af mine mavepine-cookies; de er til enhver tid fantastiske, men jeg elsker også at prøve nye opskrifter, så da jeg faldt over disse chokoladecookies med smeltet mørk chokolade og stykker af hvid chokolade, blev jeg bare nødt til at prøve dem. Det er en lidt spøjs opskrift uden æg, men med kondenseret mælk. Derudover var den meget britisk, og skulle egentlig indeholde både Maltesers og Horlicks (instant maltpulverdrik). I min verden er Maltesers et underlødigt slikprodukt, så det havde jeg på ingen måde lyst til at komme i mine cookies, og Horlicks er ikke sådan lige at opdrive i Kjellerup – jeg erstattede det med kakao, kaffe og nødder for at give lidt bitterhed og knas, og det var meget vellykket.
Jeg ved ikke om det er pga. den kondenserede mælk eller hvad, men dette er en meget tung cookie; de smager fantastisk, men man kan ikke spise ret mange. Vi fik dem til madklub med en kugle vaniljeis ovenpå, og både store og små var vilde med dem; den 3-årige ytrede med is i hele hovedet; “Jeg synes det smager dejligt!”.
1 ds. kondenseret mælk (den søde)
25 g mandelmel (jeg brugte knuste vaniljekranse fra jul – det virkede fint!)
1 spsk instant kaffe
1 nip groft salt
100 g hvid chokolade
Start med at hakke hvid chokolade og hasselnødder groft, og stil dem til side.
Kom smør og mørk chokolade i en skål, der kan tåle varme og giv det to gange 30 sekunder i microovnen; rør imellem. Du kan selvfølgelig også smelte det over vandbad. Rør godt efterfølgende, så alt chokoladen er smeltet. Tilsæt den kondenserede mælk imens du rører med en dejskraber. Vend mandelmel, kakao og kaffe i massen. Bland mel med bagepulver og salt og vend det i chokolademassen. Vend til sidst chokolade og hasselnødder i dejen.
Nu skulle du gerne have en forholdsvis fast dej, der er lige til at trille til kugler. Er den stadig ret blød, kan du med fordel sætte den på køl i 30 minutter, inden du begynder at trille.
Lav 24 lige store kugler af dejen (på størrelse med en goldbold), fordel dem på to bageplader og giv dem et let tryk.
Bages ved 170 grader i ca. 12 minutter. Det kan være lidt svært at se om chokoladecookies er færdigbagte (de er jo ligesom brune i forvejen), men kanten skal føles forholdsvis fast. Lad dem afkøle et par minutter på pladen, førend de overføres til en bagerist.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.